ລັດຖະມົນຕີລາວ ຈະດຳເນີນ ມາດຕະການ ລົບລ້າງ ບັນດານາຍໜ້າ ທີ່ຜິດກົດໝາຍ
ລັດຖະບານລາວ ຈະນຳໃຊ້ ລະບົບການຈັດເກັບລາຍຮັບ ສ່ວຍສາອາກອນ ແບບປະຕູດຽວ ໃຫ້ຄົບຖ້ວນ ໃນທຸກພາກສ່ວນ ທີ່ກ່ຽວຂ້ອງ.
ລັດຖະມົນຕີລາວ ຢືນຢັນວ່າ ຈະດຳເນີນມາດຕະການລົບລ້າງ ບັນດານາຍໜ້າ ທີ່ຜິດ ກົດໝາຍໃຫ້ໝົດໄປຈາກ ລະບົບການແຈ້ງຊຳລະສ່ວຍສາອາກອນສິນຄ້າ ຂາອອກ- ຂາເຂົ້າ ເພື່ອເພີ່ມລາຍຮັບຂອງລັດຖະບານ ໃຫ້ສູງຂຶ້ນ ທ່ານບຸນໂຈມ ອຸບົນປະເສີດ ລັດຖະມົນຕີຊ່ວຍວ່າການກະຊວງການເງິນ ຖະແຫລງ ຍອມຮັບວ່າ ການຈັດເກັບລາຍຮັບຈາກສ່ວຍສາອາກອນສິນຄ້າຂາອອກ-ຂາເຂົ້າ ໄດ້ຕ່ຳກວ່າເປົ້າໝາຍທີ່ລັດຖະບານລາວ ໄດ້ວາງໄວ້ມີສາເຫດທີ່ສຳຄັນ ປະການນຶ່ງ ມາຈາກການປ່ອຍປະໃຫ້ບັນດານາຍໜ້າທີ່ບໍ່ມີໃບອະນຸຍາດ ຫຼື ນາຍໜ້າທີ່ຜິດ ກົດໝາຍນັ້ນ ໃຫ້ສາມາດເປັນຕົວແທນ ຂອງບັນດານັກທຸລະກິດ ໃນການແຈ້ງ ການຊຳລະສ່ວຍສາອາກອນ ສິນຄ້າຂາອອກ-ຂາເຂົ້າໄດ້ ໂດຍບໍ່ມີການກວດກາ ຄວາມຖືກຕ້ອງຈຶ່ງເຮັດໃຫ້ມີການແຈ້ງຊຳລະສ່ວຍສາອາກອນ ທີ່ຕ່ຳກວ່າລາຄາ ແລະປະລິມານສິນຄ້າທີ່ເປັນຈິງ ພາຍໃຕ້ບັນຫາດັ່ງກ່າວ ທາງການກະຊວງການເງິນ ຈຶ່ງໄດ້ອອກມາດຕະການແກ້ໄຂ ດ້ວຍການກຳນົດໃຫ້ບັນດານາໜ້າທຸກຄົນ ຈະຕ້ອງຂຶ້ນທະບຽນ ແລະຜ່ານການຝຶກ ອົບຮົມຈາກໜ່ວຍງານທີ່ກ່ຽວຂ້ອງ ໃນກະຊວງການເງິນຢ່າງຄົບຖ້ວນແລ້ວ ເທົ່ານັ້ນ ຈຶ່ງຈະສາມາດເປັນຕົວແທນຂອງບັນດານັກທຸລະກິດໃນການແຈ້ງຊຳລະສ່ວຍສາ ອາກອນໄດ້ຕາມກົດໝາຍ ດັ່ງທີ່ທ່ານບຸນໂຈມ ໄດ້ໃຫ້ການຢືນຢັນວ່າ: ທາງດ້ານທ່ານບຸນມີ ມະນີວົງ ລັດຖະມົນຕີຊ່ວຍວ່າການ ກະຊວງອຸດສາຫະກຳ ແລະ ການຄ້າ ຢືນຢັນວ່າ ລັດຖະບານລາວ ຈະນຳໃຊ້ລະບົບການຈັດເກັບລາຍຮັບສ່ວຍສາ ອາກອນແບບປະຕູດຽວ (One Stop Service) ໃຫ້ຄົບຖ້ວນ ໃນທຸກພາກສ່ວນ ທີ່ ກ່ຽວຂ້ອງ ກັບການຈັດເກັບລາຍຮັບເຂົ້າງົບປະມານຂອງລັັດຖະບານ ໃນທົ່ວປະເທດ ໃຫ້ໄວທີ່ສຸດ ໂດຍສະເພາະແມ່ນພາກສ່ວນທີ່ກ່ຽວຂ້ອງກັບການຄ້າຂາອອກ-ຂາເຂົ້ານັ້ນ ທັງນີ້ ກະຊວງການເງິິນ ໄດ້ເລ່ມການຈັດຕັ້ງປະຕິບັດໂຄງການ ລະບົບຂໍ້ມູນ-ຂ່າວສານ ແລະ ຄຸ້ມຄອງລາຍຮັບສ່ວຍສາອາກອນ ເມື່ອບໍ່ນານມານີ້ ໂດຍໄດ້ຮັບເງິນກູ້ ຈາກ ກອງທຶນ ເພື່ອການຮ່ວມມື ແລະການພັດທະນາເສດຖະກິດ ຂອງລັດຖະບານເກົາຫຼີໃຕ້ ໃນມູນຄ່າ 28 5 ລ້ານໂດລາ ແລະລັດຖະບານລາວ ໄດ້ສົມທົບໃນມູນຄ່າ 4 ລ້ານໂດລາ ໂດຍກຸ່ມບໍລິສັດ LG Consortium ຈາກເກົາຫຼີໃຕ້ ເປັນຜູ້ທີ່ຮັບຜິດຊອບການພັດທະນາ ໂຄງການໃຫ້ແລ້ວເສັດ ແລະນຳໃຊ້ພາກຕົວຈິງໃຫ້ໄດ້ໃນຕົ້ນປີ 2019 ເປັນຢ່າງຊ້າ ໂດຍການນຳໃຊ້ລະບົບດັ່ງກ່າວນີ້ ຈະເຮັດໃຫ້ການຈັດເກັບລາຍຮັບສ່ວຍສາອາກອນ ມີປະສິດທິພາບເພີ່ມຂຶ້ນ ເພາະເປັນລະບົບຂໍ້ມູນ-ຂ່າວສານ ແລະຄຸ້ມຄອງລາຍຮັບ ສ່ວຍສາອາກອນທີ່ທັນສະໄໝ ແລະໄດ້ລະດັບມາດຕະຖານສາກົນ ທັງໃນການສ້າງ ລະບົບ ຂໍ້ມູນ-ຂ່າວສານ ຄຸ້ມຄອງລາຍຮັບສ່ວຍສາອາກອນຢ່າງຄົບຊຸດ ການພັດ ທະນາຊຸດຄຳສັ່ງ ການແຈ້ງມອບລາຍຮັບ ການກວດສອບຫລັງ ການແຈ້ງການປະ ເມີນຄາດຄະເນແຫລ່ງລາຍຮັບ ການກຳນົດເລກປະຈຳຕົວຜູ້ເສຍອາກອນ ການເຊື່ອມ ຕໍ່ ລະບົບຕ່າງໆ ຂອງກະຊວງການເງິນກັບຂະແໜງການຕ່າງໆ ທີ່ກ່ຽວຂ້ອງຜ່ານທາງ Electronic ແລະການສ້າງສູນຂໍ້ມູນ-ຂ່າວສານ ແລະສູນສຳຮອງຂໍ້ມູນ-ຂ່າວສານ ບົນອາຄານ 6 ຊັ້ນທີ່ສ້າງຂຶ້ນໃໝ່ທັງໝົດ ທາງດ້ານທ່ານສົມດີ ດວງດີ ຮອງນາຍົກລັດຖະມົນຕີ ແລະລັດຖະມົນຕີວ່າການ ກະຊວງການເງິນ ຢືນຢັນວ່າ ລັດຖະບານລາວ ໄດ້ວາງເປົ້າໝາຍທີ່ຈະຈັດເກັບລາຍຮັບ ໃນແຜນການ ພັດທະນາເສດຖະກິດ ແລະສັງຄົມແຫ່ງຊາດ ໃນຊ່ວງປີ 2016-2020 ໃຫ້ເພີ່ມຂຶ້ນ 50 ເປີເຊັນ ທຽບໃສ່ສົກປີ 2011-2015 ໂດຍຈະເຮັດໃຫ້ລັດຖະບານ ມີລາຍຮັບຮວມເຖິງ 149,600 ຕື້ກີບ ຄິດເປັນ 19-20 ເປີເຊັນ ຂອງຜະລິດຕະພັນ ລວມ (GDP) ໃນໄລຍະ 5 ປີ ດັ່ງກ່າວ ທ່ານສົມດີ ບອກວ່າ ຄາດໝາຍລາຍຮັບດັ່ງກ່າວແບ່ງເປັນລາຍຮັບພາຍໃນ 131,800 ຕື້ກີບ ຫຼືເພີ່ມຂຶ້ນເຖິງ 72 ເປີເຊັນ ທຽບໃສ່ແຜນການໃນສົກປີ 2011-2015 ແລະ ພ້ອມກັນນີ້ ລັດຖະບານລາວ ກໍຈະຄວບຄຸມລາຍຈ່າຍໃຫ້ຢູ່ໃນມູນຄ່າລວມທັງໝົດ ບໍ່ເກີນ 176,400 ຕື້ກີບ ໂດຍເພີ່ມຂຶ້ນເຖິງ 48 7 ເປີເຊັນ ທຽບໃສ່ແຜນການໃນສົກປີ 2011-2017 ຫາກແຕ່ກໍຄິດເປັນສັດສ່ວນບໍ່ເກີນ 25 ເປີເຊັນ ຂອງ GDP ໃນຕະຫຼອດ ສົກປີ 2016-2020 ໂດຍໃນນີ້ ກໍລວມເຖິງລາຍຈ່າຍເງິນເດືອນ ພະນັກງານລັດດ້ວຍ ໃນມູນຄ່າລວມ 60,000 ຕື້ກີບ ຫາກແຕ່ໃນສົກປີ 2015-2016 ລັດຖະບານລາວ ກໍຈັດເກັບລາຍຮັບສ່ວຍສາອາກອນໄດ້ ຕ່ຳກວ່າເປົ້າໝາຍທີ່ວາງໄວ້ເຖິງ 15 ເປີເຊັນ